……………………….napirend

Előterjesztve: a Közoktatási, Közművelődési,

Sport és Informatikai Bizottsághoz

**E L Ő T E R J E S Z T É S**

**a Képviselő-testület 2018. március 22-ei rendes ülésére**

**Tárgy: V**élemény intézményi átszervezésekről

**Készítette:** …………………………………….Ötvös Zoltán Intézményirányítási Osztály

 vezetője

**Egyeztetve**: …………………………………….Dankó Virág alpolgármester

**Látta:** ……………………………………………dr. Szalai Tibor jegyző

 ……………………………………………..dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület !**

A Közép-Budai Tankerületi Központ igazgatója a fenntartásában működő két köznevelési intézmény tekintetében átszervezést tervez.

*A nemzeti köznevelésről szóló 2011. évi CXC. törvény (továbbiakban: Nktv) 4. § 11. pontja* szerint intézményátszervezés minden olyan fenntartói döntés, amely az intézmény szakmai alapdokumentumainak – az Nktv *21. § (3) bekezdésében* felsoroltak közül - módosításával jár. *Az Nktv 84. § (7) bekezdés (d) pontja* értelmében a fenntartó legkésőbb a módosítás tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban.

A fenntartónak - az *Nktv 83. § (4) bekezdés h) pontja* értelmében - az átszervezéssel összefüggő döntése előtt be kell szereznie a *vagyonkezelésében levő ingatlan tulajdonos önkormányzatának véleményét.*

**A tervezett átszervezések:**

**Budapest II. Kerületi Móricz Zsigmond Gimnázium** szakmai alapdokumentumában a következő változtatások történnének:

* ***Az iskola maximális létszámának növekedése 730-ról 800 főre.***

Az intézményben felmenő rendszerben a 9. évfolyamtól kezdődően öt párhuzamos osztályra bővül. Még két évig 1-1 tanulócsoporttal nő az osztályok száma, így majd 2019-2020-as tanévben éri el a tervezett maximális csoportszámot.

**Járdányi Pál Zeneiskola Alapfokú Művészeti Iskola** szakmai alapdokumentumában a következő változtatások történnének:

* ***1026 Budapest, Fenyves u. 1. telephelyen:***
	+ ***Az iskola maximális létszámának 45-ről 55 főre emelkedése***
* ***1022 Budapest, Fillér u. 70-76. telephelyen***
	+ ***Az iskola maximális létszámának 80-ról 90 főre emelkedése***

A Zeneiskola mindkét telephelyén a szolfézs iránt megnövekedett igények miatt szükséges a gyermeklétszám emelése. A befogadó iskolák kapacitása ezt lehetővé teszi.

A fentiek alapján kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el.

H a t á r o z a t i j a v a s l a t

A Képviselő-testület a kerületi intézmények átszervezésével kapcsolatban az alábbi véleményt alakította ki:

„A Közép-Budai Tankerületi Központ által tervezett átszervezési javaslatokat a felsorolt intézményekben támogatja.

 **Budapest II. Kerületi Móricz Zsigmond Gimnázium:**

 **- az iskola maximális létszámának növekedése 730 főről 800 főre,**

 **Járdányi Pál Zeneiskola Alapfokú Művészeti Iskola**

* ***1026 Budapest, Fenyves u. 1. telephelyen:***
	+ ***Az iskola maximális létszámának 45-ről 55 főre emelkedése***
* ***1022 Budapest, Fillér u. 70-76. telephelyen***
	+ ***Az iskola maximális létszámának 80-ról 90 főre emelkedése***

A létszámnövekedéshez a személyi, tárgyi feltételeket a Közép-Budai Tankerületi Központ biztosítja.”

Felkéri a Polgármestert, hogy a tulajdonos Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő:** azonnal

*( A határozati javaslat elfogadásához egyszerű többségű szavazati arány szükséges.)*

B u d a p e s t, 2018. március 7.

 **Dr. Láng Zsolt**

 **polgármester**